**คำนำ**

การพัฒนาเศรษฐกิจ สังคม และวัฒนธรรม ภายใต้การบริหารงานขององค์การบริหารส่วนตำบล ท่าม่วง ซึ่งเป็นหน่วยงานการบริหารราชการส่วนท้องถิ่น มีความจำเป็นต้องใช้แผนพัฒนาในการบริหารงาน การพัฒนาองค์การบริหารส่วนตำบล กระทรวงมหาดไทยจึงได้ออกระเบียบกระทรวงมหาดไทยว่าด้วยการ จัดทำแผนพัฒนาขององค์กรปกครองส่วนท้องถิ่น พ.ศ. 2548 ที่แก้ไขเพิ่มเติมถึง (ฉบับที่ 3) พ.ศ. 2561 เพื่อเป็นแนวทางการดำเนินการขององค์การบริหารส่วนตำบลท่าม่วง โดยยึดหลักการให้ประชาชนเข้ามามีส่วนร่วม ในการกำหนดปัญหาความต้องการของตนเอง และนำมาใช้ประโยชน์ในการวางแผนพัฒนาองค์การ บริหารส่วนตำบล

ดังนั้น องค์การบริหารส่วนตำบลท่าม่วง หวังเป็นอย่างยิ่งว่าแผนพัฒนาท้องถิ่น (พ.ศ. 2561 - 2565) เพิ่มเติม ครั้งที่ 3 / 2564 จะเป็นประโยชน์และเป็นแนวทางในการพัฒนาตำบล และหน่วยงานที่เกี่ยวข้องกับการพัฒนาเพื่อตอบสนองความต้องการและแก้ไขปัญหาของประชาชนอย่างแท้จริง

องค์การบริหารส่วนตำบลท่าม่วง

**สารบัญ**

**หน้า**

บันทึกหลักการและเหตุผล 1

บัญชีสรุปโครงการพัฒนา (แบบ ผ.01) 2 – 7

รายละเอียดโครงการพัฒนา (แบบ ผ.02) 8 – 19

**บันทึกหลักการและเหตุผล**

**แผนพัฒนาท้องถิ่น (พ.ศ. 2561 - 2565) เพิ่มเติม ครั้งที่ 3 / 2564**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติมถึง (ฉบับที่ 3) พ.ศ. 2561 กำหนดให้องค์กรปกครองส่วนท้องถิ่นมีอำนาจหน้าที่ในการจัดทำแผนพัฒนาท้องถิ่นและแผนดำเนินงาน โดยให้องค์กรปกครองส่วนท้องถิ่นใช้แผนพัฒนาท้องถิ่นเป็นกรอบ ในการจัดทำงบประมาณรายจ่ายประจำปี งบประมาณรายจ่ายเพิ่มเติม และงบประมาณจากเงินสะสม ในช่วงของแผนนั้นรวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการพัฒนาที่กำหนดไว้ ในแผนพัฒนา

“ ข้อ 22 เพื่อประโยชน์ของประชาชน การเพิ่มเติมแผนพัฒนาท้องถิ่น ให้องค์กรปกครองส่วนท้องถิ่นดำเนินการตามขั้นตอน ดังนี้

1. คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่น ที่เพิ่มเติม

พร้อมเหตุผลและความจำเป็นเสนอคณะกรรมการพัฒนาท้องถิ่น

1. คณะกรรมการพัฒนาท้องถิ่น และประชาคมท้องถิ่นพิจารณาร่างแผนพัฒนาท้องถิ่นที่เพิ่มเติม

สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณา ตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ด้วย

เมื่อแผนพัฒนาท้องถิ่นที่เพิ่มเติมได้รับความเห็นชอบแล้ว ให้ส่งแผนพัฒนาท้องถิ่นดังกล่าว ให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวัน นับแต่วันที่ผู้บริหารท้องถิ่นประกาศใช้ ”

องค์การบริหารส่วนตำบลท่าม่วง ได้ดำเนินการจัดทำและประกาศแผนพัฒนาท้องถิ่น (พ.ศ. 2561 - 2565)

เมื่อวันที่ 8 กุมภาพันธ์ พ.ศ. 2564 เพื่อเป็นกรอบในการจัดทำงบประมาณรายจ่ายประจำปี เพื่อการพัฒนาท้องถิ่น นั้น

ดังนั้นเพื่อให้การดำเนินงานพัฒนาท้องถิ่น เหมาะสมสอดคล้องกับปัญหาความต้องการของประชาชน และทันต่อสถานการณ์ปัจจุบัน องค์การบริหารส่วนตำบลท่าม่วง จึงมีความจำเป็นต้องจัดทำแผนพัฒนาท้องถิ่น (พ.ศ.2561 – 2565) เพิ่มเติม ครั้งที่ 3 / 2564

**ภาคผนวก**